open-index/open-wikipedia-markdown huggingface dataset:
சுகமா ஆச்சார்யா

**சுகமா ஆச்சார்யா** (Sukama Acharya)  இந்தியாவைச் சேர்ந்த கல்வியாளரும் சமூக சேவகரும்  ஆவார். 1945 ஆம் ஆண்டு அக்டோபர் மாதம் 15 ஆம் தேதியன்று இவர் பிறந்தார்.  இந்தியாவின் அரியானா மாநிலப் பெண்கள் கல்வியை மேம்படுத்துவதில் ஈடுபட்ட  முயற்சிகளுக்காக அறியப்படுகிறார்.  ரோத்தக்கில்  உள்ள கன்யா குருகுலத்தின் தலைவராகவும் உள்ளார், அங்கு  40 ஆண்டுகளுக்கும் மேலாக பின்தங்கிய பின்னணியைச் சேர்ந்த சிறுமிகளுக்கு இலவச கல்வியை வழங்கியுள்ளார்.

## ஆரம்பகால வாழ்க்கை.
சுகமா ஆச்சார்யா இந்தியாவின் அரியானா மாநிலம் ரோத்தக் நகரத்தில் 1945 ஆம் ஆண்டு  அக்டோபர் மாதம்  15 ஆம் தேதியன்று பிறந்தார். பாரம்பரிய இந்திய விழுமியங்களை மையமாகக் கொண்டு தனது கல்வியைத் தொடர்ந்து  முனைவர் பட்டம் பெற்றார். திருமணம் செய்து கொள்ளாமல்  இருக்கும் வாழ்க்கையைத் தேர்ந்தெடுத்த இவர், கல்வி மற்றும் சமூகப் பணிக்கு தனது வாழ்க்கையை அர்ப்பணித்தார்.

## தொழில்
சுகமா ஆச்சார்யா ரோத்தக் நகரத்தில் கன்யா குருகுலத்தை நிறுவினார், இக்குருகுலம் வறுமை அல்லது சமூகத் தடைகள் காரணமாக கல்வி கிடைக்காத சிறுமிகளுக்கு கல்வி கற்பிப்பதற்காக அர்ப்பணிக்கப்பட்ட ஒரு நிறுவனமாகும். இந்த குருகுலம் வேத போதனைகளை நவீன பாடங்களுடன் இணைத்து இலவச கல்வியை வழங்குகிறது. திருமணமான பெண்களின் கல்வி மற்றும் சுதந்திரத்தை ஊக்குவிப்பதன் மூலமும் இவர் ஆதரவளித்துள்ளார்.

## விருதுகள்
2023 ஆம் ஆண்டில், சுகமா ஆச்சார்யாவின் கல்வி மற்றும் சமூகப் பணிகளில்  இவரது பங்களிப்புகளுக்காக இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருது வழங்கப்பட்டது. 

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:இந்திய சமூகசேவகர்கள்
பகுப்பு:இந்தியப் பயிற்றுநர்கள்
பகுப்பு:வாழும் மக்கள்
பகுப்பு:1945 பிறப்புகள்
தர்ம நாராயண் பர்மா

**தர்ம நாராயண் பர்மா** (*Dharma Narayan Barma*)  இந்தியாவிலுள்ள  மேற்கு வங்காளத்தின் கூச் பெகரைச் சேர்ந்த  ஒரு சமசுகிருத ஆசிரியர் ஆவார். காம்தாப்பூர் மொழியை மேம்படுத்துவதில்  செய்த பணிகளுக்காக இவர் அறியப்படுகிறார். கலை மற்றும் இலக்கியத்திற்கு  செய்த பங்களிப்புகளுக்காக  2021 ஆம் ஆண்டில் இந்தியாவின் நான்காவது மிக உயர்ந்த குடிமக்கள் விருதான பத்மசிறீ  விருது  இவருக்கு வழங்கப்பட்டது.

## ஆரம்பகால வாழ்க்கை.
தர்ம நாராயண் பர்மா 1935 ஆம் ஆண்டில் பிறந்தார், 1959 ஆம் ஆண்டு கல்கத்தா பல்கலைக்கழகத்தில் சமசுகிருதத்தில் முதுகலைப் பட்டம் பெற்றார். பின்னர் கல்கத்தாவின் பெருநகர மேல்நிலைப் பள்ளியில் ஆசிரியராகப் பணியாற்றத் தொடங்கினார். அதன்பிறகு இவர் கூச் பெகருக்குத் திரும்பினார், அங்கு  ஓய்வு பெறும் வரை நிருபேந்திர நாராயண் நினைவு உயர்நிலைப் பள்ளியில் பணியாற்றினார்.

## விருதுகள்
2021 ஆம் ஆண்டில் இந்திய அரசிடமிருந்து பத்மசிறீ விருது இவருக்கு கிடைத்தது.

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:1935 பிறப்புகள்
பகுப்பு:வாழும் மக்கள்
அபுஷா பீபி மரைக்காயர்

**அபுஷா பீபி மரைக்காயர்** (*Abusha Bibi Marikar*, 22 சனவரி 1912 – 8 ஆகத்து 1996) தென்னிந்தியாவின் முதல் இஸ்லாமியப் பெண் மருத்துவர் ஆவார். இவர் நாட்டின் முதல் மகளிர் வாரிய இயக்குநராகவும், சென்னை மாகாண மருத்துவப் பணிகளின் முதல் பெண் இயக்குநராகவும் இருந்துள்ளார்.

## பிறப்பு
அபுஷா, சனவரி 22, 1912 ஆம் ஆண்டு  கேரள மாநிலத்தின் பிரசித்தி பெற்ற மரைக்காயர் குழுமத்தின் நிறுவனரான மரைக்காயருக்கும், மரியம் பீபி தம்பதியருக்கும் மூத்த மகளாகப் பிறந்தார். இவருக்கு ஆறு உடன் பிறப்புகள்.

## மருத்துவப் படிப்பு
திருவனந்தபுரத்தில் பள்ளிப் படிப்பை முடித்த அபுஷா மேற்படிப்பை சென்னையிலுள்ள இராணி மேரிக் கல்லூரியில் முடித்துள்ளார். இவரது அறிவியல் ஆர்வம் காரணமாக 1929ஆம் ஆண்டு மதராசு மருத்துவக் கல்லூரியில் சேர்ந்துள்ளார். இங்குள்ள முஸ்லிம் அமைப்பின் செயலாளராகவும் இருந்துள்ளார். இவர் காந்தியவாதியான தந்தையின் வழிகாட்டலில் மருத்துவக் கல்லூரியில் படிக்கும்போதே சுதேசி போராட்டத்தில் கலந்து கொண்டார். 1937ஆம் ஆண்டு மருத்துவ படிப்பை முடித்த அபுஷா, 1938ஆம் ஆண்டு மகப்பேறு மருத்துவ மேல்படிப்பை முடித்தார். இவர் மருத்துவ முதுநிலை பட்டப்படிப்பில் லாசரஸ் தங்கப் பதக்கம் வென்றுள்ளார்.

## மருத்துவப்பணிகள்
1939ஆம் ஆண்டு பயிற்சி மருத்துவராகச் சேர்ந்த அபுஷா, ஜபல்பூர் எல்ஜின் மருத்துவமனை, தில்லி லேடி ஹார்டின் மருத்துவமனை, லாகூர் லேடி அட்சின்சன் மருத்துவமனை என நாட்டின் பல்வேறு மகளிர் மருத்துவமனைகளில் பணியாற்றியுள்ளார்.

1948ஆம் ஆண்டு மகளிர் மருத்துவப்பணிகள் துறை ஒழிக்கப்பட்டது. அடுத்த ஆண்டு அபுஷா மதராசு மருத்துவப்பணிகள் குடிமை அறுவை மருத்துவர் பதவியில் அமர்த்தப்பட்டார். கூடுதலாக ஆந்திரா மருத்துவக் கல்லூரியில் விரிவுரையாளராகவும் பணியாற்றிவந்தார்.

மதராsu மாகாணத்திலிருந்து  ஆந்திர மாநில எல்லை மறுவரைவுச் செய்யப்பட்ட பிறகு,1954 ஆம் ஆண்டு திருவல்லிக்கேணி கோஷா மருத்துவமனையின் கண்காணிப்பாளராக நியமிக்கப்பட்டார்.

1960ஆம் ஆண்டு அரசுப் பொது மருத்துவமனையின் கண்காணிப்பாளராகவும் மதராசு மருத்துவக் கல்லூரியின் விரிவுரையாளராகவும் பணியாற்றினார். 1961ஆம் ஆண்டு மருத்துவப் பணித்துறையின் இயக்குநராகப் பதவி உயர்வு பெற்றார். 1968ஆம் ஆண்டு தமிழக அரசு உடல்நல மற்றும் குடும்ப நலத்துறை இயக்குநரை மாற்றியமைத்தது. இதன் காரணத்தால் இந்த பதவியில் அமர்ந்த முதல் பெண்ணானார் அபுஷா.

1958ஆம் ஆண்டு இங்கிலாந்தில் நடைபெற்ற சர்வதேச மருத்துவ மகளிர் கூட்டத்தில் இந்தியா சார்பாகப் பங்கேற்றார். 1964ஆம் ஆண்டு ‘போர்ட் அறக்கட்டளை’ நிதியுதவியுடன் அமெரிக்கா, இங்கிலாந்து போன்ற நாடுகளுக்குப் பயணம் செய்தவர், அங்குள்ள மகளிர் நலம், குடும்பக் கட்டுப்பாடுகளின் முறைகளைக் குறித்து ஆய்வு செய்தார். 1965ஆம் ஆண்டு 18வது உலக சுகாதாரக் கூட்டத்தில் மாநில சுகாதாரத்துறை அமைச்சருடன் இணைந்து இவர் கலந்து கொண்டார்.

அபுஷா துறை சார்ந்த ஆய்வுக் கட்டுரைகள் பல எழுதியுள்ளார். மதுரை எர்ஸ்கைன் மருத்துவமனையில் குழந்தைகள் அறுவைசிகிச்சைப் பிரிவு இவரின் திட்டமிடலால் ஏற்படுத்தப்பட்டது.

## இறப்பு
சென்னை எழும்பூர் மான்டியத் சாலையிலுள்ள ‘சிராக்’ பங்களாவில் வசித்துவந்த அபுஷா 1996 ஆகத்து 8 அன்று தனது 84-வது வயதில் காலமானார்.  

## மேற்கோள்கள்

பகுப்பு:1912 பிறப்புகள்
பகுப்பு:1996 இறப்புகள்
பகுப்பு:மதராசு மருத்துவக் கல்லூரி மேனாள் மாணவர்கள்
பகுப்பு:இந்தியப் பெண் மருத்துவர்கள்
பகுப்பு:திருவனந்தபுரம் மாவட்ட மக்கள்
அயனாம்சம்

**அயனாம்சம்** ( அயன + அம்சம் ) (Ayanamsa) என்பது சோதிடவியலில் பயன்படுத்தப்படும் ஒரு கணித முறை, இது பூமியின் அச்சு பிறழ்ச்சியினால் ஏற்படும் கால மாற்றங்களை கணக்கிட உதவுகிறது. இந்த முறை, குறிப்பாக ஹிந்து சோதிடவியலில் (வேத சோதிடவியல்) முக்கியப் பங்கு வகிக்கிறது.  அயனாம்சம் என்பது பூமியின் அச்சு பிறழ்ச்சியை (axial precession) அளக்கும் ஒரு கோண அளவு. பூமியின் அச்சு சுமார் 26,000 ஆண்டுகளுக்கு ஒரு முறை சுழல்கிறது, இதனால் வானில் விண்மீன்களின் நிலைகள் காலப்போக்கில் மாறுகின்றன. இந்த மாற்றங்களை கணக்கிடுவதற்கான முறை தான் அயனாம்சம்.

அயனம் என்ற சொல்லிற்கு நகர்வு, பயணம் என பல அர்த்தங்கள் உண்டு. ஆனால் இந்த இடத்தில் இதை திரும்புநிலை (solstice) என புரிந்து கொள்வதே தகும். அடுத்ததாக, சோதிடத்தில் அம்சம் என்ற சொல்லிற்கு கோணம் (angle) என்று பொருள். ஆகையால் அயனாம்சம் என்பது அயனங்களுக்கு இடையேயான கோணம்/ பாகை (angle between solstices).

அயனாம்சத்தின் முக்கிய அம்சங்கள்
* அயனங்கள் (Ayanas): பூமியின் அச்சு சுழல்கின்ற போது, சூரியன் ஒவ்வொரு ஆண்டும் குறிப்பிட்ட ராசிகளுக்கு நுழைவதன் மூலம் உருவாகும் கோணங்கள்.​
* அயனாம்ச அளவு: ஒரு குறிப்பிட்ட ஆண்டில், அயனங்கள் எவ்வளவு சுழல்கின்றன என்பதை அளக்கும் அளவு.​
* பிரபலமான அயனாம்ச முறை: இந்தியாவில் பொதுவாக பயன்படுத்தப்படும் லகிரி அயனாம்சம், இது 285 CE ஆண்டில் தொடங்கியது.​

ராமன் அயனாம்சம் மற்றும் கிருஷ்ணமூர்த்தி அயனாம்சம் போன்ற இந்து ஜோதிடத்தில் ( வேத ஜோதிடம் என்றும் அழைக்கப்படுகிறது) பல்வேறு அயனாம்ச அமைப்புகள் பயன்பாட்டில் உள்ளன , ஆனால் அதன் கண்டுபிடிப்பாளரான வானியலாளர் என்.சி. லஹிரியின் பெயரிடப்பட்ட லஹிரி அயனாம்சம் இதுவரை இந்தியாவில் மிகவும் பரவலாக உள்ளது. லஹிரி அயனாம்சத்தின் விமர்சகர்கள் உண்மையான சித்ர பக்ஷ அயனாம்சம் என்ற ஒரு அயனாம்சத்தை முன்மொழிந்துள்ளனர். ராமன், புஷ்ய பக்ஷ, ரோஹிணி, கோர் ஐ, உஷா சஷி மற்றும் சந்திர ஹரி போன்ற பிற அயனாம்சங்களும் உள்ளன.

கிமு 127 இல் கிரேக்க வானியலாளர் ஹிப்பார்கஸ் சம இரவு பகல் நேரங்களின் முன்னோடியை அளப்பதற்கு குறைந்தது 2,500 ஆண்டுகளுக்கு முன்பே, சம இரவு பகல் நேரங்களின் முன்னோடியைக் கணக்கிட அயனாம்சத்தைப் பயன்படுத்துவது வேத நூல்களில் வரையறுக்கப்பட்டதாக நம்பப்படுகிறது.

## மேலும் காண்க
* இந்திய வானியலின் 27 நட்சத்திரங்கள்
* இராசி, திதி
* கரணம், யோகம்
* இராசிச் சக்கரம், தமிழ் மாதங்கள்
* பஞ்சாங்கம், தமிழ்ப் புத்தாண்டு, அறுபது ஆண்டுகள்

## மேற்கோள்கள்

*
பகுப்பு:இந்திய வானியல்
பகுப்பு:இந்து சோதிடம்
கிளினோயெத்ரைட்டு

**கிளினோயெத்ரைட்டு** (*Clinohedrite*) CaZn(SiO4)•H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய சிலிக்கேட்டு கனிமமான இது நீரிய கால்சியம்-துத்தநாக சிலிக்கேட்டு கனிமமாக வகைப்படுத்தப்படுகிறது. ஒற்றைச்சரிவச்சு படிக அமைப்பில் இக்கனிமம் படிகமாகிறது. பொதுவாக நரம்புகள் மற்றும் முறிவுகள் மேற்பூச்சுகளாகக் காணப்படுகிறது.  நிறமற்றும் , வெள்ளை முதல் வெளிர் செவ்வந்திக்கல் நிறத்திலும் இருக்கும். சரியான பிளவுகளுடன் அற்புதமான பளபளப்பைக் கொண்டுள்ளது. 5.5 என்ற மோவின் கடினத்தன்மை மதிப்பும் 3.28–3.33 என்ற ஒப்படர்த்தியையும்  கொண்டுள்ளது.

பன்னாட்டு கனிமவியல் சங்கம் கிளினோயெத்ரைட்டு கனிமத்தை Cnhஎன்ற குறியீட்டால் அடையாளப்படுத்துகிறது.

குறுகிய அலை புற ஊதா ஒளியின் கீழ் கிளினோயெத்ரைட்டு அடர் ஆரஞ்சு நிறத்தை ஒளிரச் செய்கிறது. பெரும்பாலும் ஆர்டிசுட்டோனைட்டு (ஊதா நீலத்தை ஒளிரச் செய்கிறது), எசுப்பெரைட்டு (பிரகாசமான மஞ்சள் நிறத்தை ஒளிரச் செய்கிறது), கால்சைட்டு (ஆரஞ்சு-சிவப்பு நிறத்தை ஒளிரச் செய்கிறது), பிராங்க்ளினைட்டு (ஒளிரச் செய்யாதது) மற்றும் வில்லெமைட்டு (பச்சை நிறத்தை ஒளிரச் செய்கிறது) போன்ற கனிமங்களுடன் சேர்ந்து காணப்படுகிறது. 

கிளினோயெத்ரைட்டு முதன்மையாக நியூ செர்சியில் உள்ள பிராங்க்ளின் துத்தநாக சுரங்கங்களில் காணப்பட்டது. ஆனால் அரிசோனாவின் கிலா மாகாணத்தில் உள்ள கிறித்துமசு சுரங்கம்,  மற்றும் சீனாவின் கான்சு மாகாணத்தில் உள்ள மேற்கு குயின்லிங்கு தங்கச் சுரங்கம் ஆகிய பகுதிகளிலும் கிடைப்பதாகப் பதிவாகியுள்ளது.

கிளினோயெத்ரைட்டு முதன்முதலில் 1898 ஆம் ஆண்டில் கண்டுபிடிக்கப்பட்டு விவரிக்கப்பட்டது.   சாய்வைக் குறிக்கும் கிரேக்கச் சொல்லான கிளினோவிலிருந்தும், முகத்தைக் குறிக்கும் ஈட்ராவிலிருந்தும் இதன் படிக உருவவியலுக்காக கிளினோயெத்ரைட்டு எனப் பெயரிடப்பட்டது.

## மேற்கோள்கள்

பகுப்பு:கால்சியம் கனிமங்கள்
பகுப்பு:துத்தநாகக் கனிமங்கள்
பகுப்பு:நெசோசிலிக்கேட்டுகள்
பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
ரகுநாத்கஞ்ச் சட்டமன்றத் தொகுதி

**ரகுநாத்கஞ்ச் சட்டமன்றத் தொகுதி** (Raghunathganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. ரகுநாத்கஞ்ச், ஜாங்கிபூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
இரகுநாத்பூர் சட்டமன்றத் தொகுதி

**இரகுநாத்பூர் சட்டமன்றத் தொகுதி** (*Raghunathpur, West Bengal Assembly constituency*) என்பது இந்திய மாநிலமான மேற்கு வங்காளத்தின் புருலியா மாவட்டத்தில் உள்ள ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## கண்ணோட்டம்
எல்லை நிர்ணய ஆணையத்தின் உத்தரவின் படி, எண் 246 இரகுநாத்பூர் சட்டமன்றத் தொகுதி (ப.இ.) பின்வருவனவற்றைக் கொண்டுள்ளது. இரகுநாத்புர் நகராட்சி இரகுநாத்பூா் I, நெத்தூரியா, சாந்தூரி சமூக மேம்பாட்டுத் தொகுதிகள்.

இரகுநாத்பூர் சட்டமன்றத் தொகுதி பாங்குரா (மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்

### 2021

 

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
அடவியார்

**அடவியார்** (*Adaviyar*) என்பவர்கள் தென்னிந்தியாவின், தமிழ்நாட்டின், தஞ்சாவூர் மற்றும் திருநெல்வேலி மாவட்டங்களைச் சேர்ந்த பாரம்பரிய நெசவாளர்களான, தமிழ் பேசும் ஓர் இனக்குழுவினர் ஆவர்.

இவர்கள் தமிழ்நாடு அரசு இடஒதுக்கீட்டுப் பட்டியலில், பிற்படுத்தப்பட்ட பிரிவில் உள்ளனர்.

## இவற்றையும் காண்க
* செங்குந்தர்
* சாலியர்
* பத்மசாலியர்
* பட்டாரியர்

## மேற்கோள்கள்

பகுப்பு:தமிழரில் சாதிகள்
நதிகள் நனைவதில்லை

**நதிகள் நனைவதில்லை** (*Nathikal Nanaivathillai*) 2015-இல் வெளிவந்த இந்தியத் தமிழ்த் திரைப்படமாகும். காதல் நாடகம் தொடர்பான இத்திரைப்படத்தை நாஞ்சில் பி. சி. அன்பழகன் இயக்கினார்.  பிரணவ், மோனிகா, இரிசா ஆகியோர் நடித்திருந்தனர். இத்திரைப்படம் கலவையான விமர்சனங்களைப் பெற்றது.

## நடிகர்கள்

## பாடல்கள்
இத்திரைப்படத்திற்கு சௌந்தர்யன் இசையமைத்திருந்தார். 

* "உன்னை நேத்து இராத்திரி"-கே. ஜே. யேசுதாஸ்

## மேற்கோள்கள்
 

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சௌந்தர்யன் இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
ஜோதிபாய் பரியாதத்

**ஜோதிபாய் பரியாதத்** (*Jyothibai Pariyadath*) இந்திய மாநிலமான கேரளாவின் பாலக்காட்டைச் சேர்ந்த மலையாளக் கவிஞரும், மொழிபெயர்ப்பாளரும், வலைபதிவாளரும் ஆவார். பாலக்காடு மாவட்டத்தில் உள்ள நெம்மரா என்ற கிராமத்தில் 26 ஏப்ரல் 1965 அன்று அந்திக்காடு புழுகோலோத் கிருஷ்ண பணிக்கர் மற்றும் நெம்மரா பரியாதத் சத்தியபாமா அம்மா ஆகியோரின் ஏழாவது குழந்தையாக பிறந்தார். இவர் வேதியியலில் பட்டம் பெற்றவர். மேலும், சமூகவியல் மற்றும் மலையாளத்தில் முதுகலைப் பட்டமும் பெற்றுள்ளார். இவர் குண்டுவெட்டில் ஜனார்த்தனம் என்பவரை மணந்தார்.

## தொழில்
ஜோதிபாய் 2008 ஆம் ஆண்டு கலாகௌமுதி மற்றும் மாத்யமம் வார இதழ்கள் மூலம் தீவிரமாகக் கவிதைகள் எழுதத் தொடங்கினார். கோகோ கோலா  நிறுவனத்திற்கு எதிராக கேரள செயற்பாட்டாளர் மயிலம்மா எடுத்த போராட்டத்தைப் பற்றிய *மயிலம்மொரு ஜீவிதம்* என்ற கவிதைத் தொகுப்பை வெளியிட்டார். இந்த புத்தகம் எம். சுகுமாரன் என்பவரால் *மயிலம்மா போராட்டமே வாழ்க்கை* என தமிழில் மொழிபெயர்க்கப்பட்டு 2007 இல் வெளியிடப்பட்டது. ஆங்கில மொழிபெயர்ப்பு பல்வேறு பல்கலைக்கழகங்களில் கலாச்சார மற்றும் சுற்றுச்சூழல் ஆய்வுகளுக்கான ஆய்வுப் பொருளாக சேர்க்கப்பட்டுள்ளது. ஜோதிபாய், புரோகமன கலா சாகித்ய சங்கத்தின் மாநிலக் குழு, ஒ. வே. விஜயன் சமாரகசமிதி, பாலக்காடு மாவட்ட பொது நூலகத்தின் உறுப்பினர் போன்ற பதவிகளில் இருந்தார்.

## மேற்கோள்கள்

* ജ്യോതിഭായ് പരിയേടത്തിന്റെ കവിത.https://www.mathrubhumi.com/books/podcast/malayalam-poem-by-jyothibhai-pariyadath-1.4974771 
* You can listen to poems on this blog in Kozhikode https://timesofindia.indiatimes.com/city/kozhikode/you-can-listen-to-poems-on-this-blog-in-kozhikode/articleshow/48933037.cms
* O.V. Vijayan literary awards announced https://www.thehindu.com/news/cities/Kochi/ov-vijayan-literary-awards-announced/article33009346.ece
* Mayilamma: The Life of a Tribal Eco-Warrior - -on a tribal widow who fights for cause https://timesofindia.indiatimes.com/city/chennai/mayilamma-the-life-of-a-tribal-eco-warrior-on-a-tribal-widow-who-fights-for-cause/articleshow/67775278.cms
* Book Launch: Mayilamma, The Life of an Eco-Tribal Warrior | Professor Swarnalatha and Mr. Sreejith https://articlenineteeniitm.wordpress.com/2019/03/02/book-launch-mayilamma-the-life-of-an-eco-tribal-warrior-professor-swarnalatha-and-mr-sreejith/
## வெளி இணைப்புகள்

* http://jyothiss.blogspot.com/?m=1
* https://kavyamsugeyam.blogspot.com/
* https://www.youtube.com/watch?v=0rL8tCpBquc
* https://dcbookstore.com/books/mooliyalankari
* https://nettv4u.com/celebrity/malayalam/author/jyothibai-pariyadath
* https://timesofindia.indiatimes.com/entertainment/malayalam/movies/news/exclusive-education-brings-respect-power-and-a-better-life-says-vinay-the-miracle-child-whom-mohanlal-recently-offered-to-help/articleshow/75846665.cms
* https://playtube.pk/user/UCd8Ps2y4X0xl9Bo1GlfOpfw
* https://www.edasseri.org/FUNCTIONS/ReleaseOfEdasseriPoemCD.htm
* https://www.youtube.com/watch?v=zq6GSND5tNM
* https://www.youtube.com/watch?v=AI564N0Rh4w
* https://www.youtube.com/watch?v=Pq7kZiZy0Zg

பகுப்பு:இந்தியப் பெண் கவிஞர்கள்
பகுப்பு:மலையாளக் கவிஞர்கள்
பகுப்பு:கேரளப் பெண் எழுத்தாளர்கள்
பகுப்பு:கேரள எழுத்தாளர்கள்
பகுப்பு:1965 பிறப்புகள்
பகுப்பு:வாழும் மக்கள்
பகுப்பு:மலையாள மக்கள்
சிபனி தேவி

**சிபனி தேவி**  (*Sibani Devi*)  இந்தியாவின் மணிப்பூரைச் சேர்ந்த ஒரு கால்பந்து வீராங்கனை ஆவார். 2007 ஆம் ஆண்டு சனவரி மாதம் 13 ஆம் தேதியன்று இவர் பிறந்தார்.  இந்திய மகளிர் தேசிய கால்பந்து அணியில்  ஒரு முன்கள வீராங்கனையாக  விளையாடுகிறார்.  இந்திய கால்பந்து சங்கத்தில் பதிவு செய்யப்பட்ட வீராங்கனையாக சிறீபூமி கால்பந்து கழக அணிக்காக விளையாடுகிறார். இந்திய மகளிர் லீக் கிழக்கு வங்காள அணிக்காகவும் விளையாடினார்.

## ஆரம்பகால வாழ்க்கை மற்றும் தொழில்
சிபனி தேவி மணிப்பூரைச் சேர்ந்தவர் ஆவார்.

இந்திய பயிற்சியாளர் இயோக்கிம் அலெக்சாண்டர்சனால் 23 வீரர்களைக் கொண்ட இந்திய கால்பந்து அணியில் இவர் தேர்ந்தெடுக்கப்பட்டார். மேலும் பெங்களூரில் உள்ள படுகோன்-திராவிட்டு விளையாட்டு சிறப்புக்கான மையத்தில் நடைபெற்ற இரண்டு  பன்னாட்டு நட்பு போட்டிகளில் இரண்டாவது போட்டியில் விளையாடினார். இதனால், ஜனவரி 2,2025  ஆம் ஆண்டு சனவரி மாதம் 2 ஆம் தேதியன்று பெங்களூரில் மாலத்தீவுக்கு  எதிரான நட்புப் போட்டிகளில்  இந்தியாவின் மூத்தோர் அணியில் அறிமுகமானார்.  சிபனி தேவி இந்திய அணியைப் பிரதிநிதித்துவப்படுத்தினார் மற்றும் ஏப்ரல் 26,2023 ஆம் ஆண்டு ஏப்ரல் மாதம் 26 ஆம் தேதியன்று  கிர்கிசு குடியரசின் பிசுகெக்கில் நடந்த ஆசிய கால்பந்து கூட்டமைப்பின் 17 வயதுக்குட்பட்டோர் பெண்கள் ஆசிய கோப்பை தகுதிப் போட்டிகளில் அணியை வெற்றிக்கு அழைத்துச் சென்றார்.  1-0 என்ற இலக்குக் கணக்கில் கிர்கிசுத்தான் அணியை  இவரது அணி வீழ்த்தியது. பின்னர், 2023 ஆம் ஆண்டு செப்டம்பர் மாதத்தில் நடைபெற்ற  ஆசிய கால்பந்து கூட்டமைப்பின் 17 வயதுக்குட்பட்டோர் பெண்கள்  ஆசிய கோப்பை தகுதி சுற்று இரண்டுக்கு முன்னதாக இவர் தேசிய முகாமின் ஒரு பகுதியாக இருந்தார். பிப்ரவரி 2024 ஆம் ஆண்டு பிப்ரவரியில் டாக்காவில் நடந்த தெற்காசிய கூட்டமைப்பு கால்பந்து போட்டியில் 19 வயதுக்குட்பட்டோர் போட்டியில் கோப்பையை வென்ற இந்திய அணியின் ஒரு பகுதியாகவும் இருந்தார்.

2023-2024 ஆண்டுகள் காலத்தில்  இந்திய மகளிர் லீக்கில் கிழக்கு வங்காள அணிக்காக விளையாடினார். 24 டிசம்பர் 2023 ஆம் ஆண்டு திசம்பர் மாதம் 24 ஆம் தேதியன்று  சேது கால்பந்து அணிக்கு  எதிராக நடைபெற்ற போட்டியில் தேவி  சமநிலை இலக்கை அடித்தார்.  ஆனால் கொல்கத்தாவில் நடந்த போட்டியில் கிழக்கு வங்காளம் 4-2 என்ற கணக்கில் தோல்வியடைந்தது.  2023 ஆம் ஆண்டு திசம்பர் மாதம் 10 அன்று  புவனேசுவரில் ஒடிசா அணிக்கு  எதிரான கிழக்கு வங்காளத்தின் 2-0 என்ற வெற்றியில் இவர் கோல் அடித்தார்.

## மேற்கோள்கள்

## வெளி இணைப்புகள்
* Sibani Devi at All India Football Federation.

பகுப்பு:2007 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:மணிப்பூர் நபர்கள்
பகுப்பு:காற்பந்தாட்ட வீரர்கள்
ஏ. வி. குட்டிமாலு அம்மா

**ஏ. வி. குட்டிமாலு அம்மா** (*A. V. Kuttimalu Amma*) அல்லது **ஆனக்கரை வடக்கத்து குட்டிமாலு அம்மா** (1905-1985) இந்தியாவின் இந்திய விடுதலை வீரரும், சமூக சேவகரும் மற்றும் அரசியல்வாதியும் ஆவார். இவர் உப்புச் சத்தியாகிரக இயக்கத்தில் ஒரு முக்கிய நபராக இருந்தார.

## வாழ்க்கை
இவர் பாலக்காடு மாவட்டத்திலுள்ள ஆனக்கரை கிராமத்தில் 1905 ஏப்ரல் 23 அன்று பெரும்பிலவில் கோவிந்த மேனன் மற்றும் மாதவியம்மா தம்பதியினருக்கு பிறந்தார்.

ஏப்ரல் 25,1931 அன்று விடுதலை இயக்க வீரர் மார்கரெட் பவமணியுடன் சேர்ந்து திருச்சூர் நகரில் நடுத்தர வர்க்க குடும்பங்களைச் சேர்ந்த பெண்கள் குழுவுடன் ஒரு மறியலை ஏற்பாடு செய்தார். மலபாரில் இயக்கத்தில் பெண்களின் பங்களிப்பைத் திரட்டுவதில் இவர்களது முயற்சிகள் முக்கியப் பங்கு வகித்தன. கள்ளுக்கடைகள் மற்றும் வெளிநாட்டுத் துணிகளை விற்கும் கடைகளிலும் தீவிரமாக மறியல் செய்தார். இந்த நோக்கத்திற்காக 1932 இல் சிறையில் அடைக்கப்பட்டார். சிறையிலிருந்து விடுவிக்கப்பட்ட பிறகு 1936-இல் சென்னை மாகாணச் சட்டமன்றத்திற்குப் பரிந்துரைக்கப்பட்டார். வெள்ளையனே வெளியேறு இயக்கத்தின் போது (1942) மீண்டும் இரண்டு ஆண்டுகள் அமராவதி மாகாண சிறையில் அடைக்கப்பட்டார். மலபார் மாகாணத்தில் காங்கிரசு கட்சியின் நடவடிக்கைகளை ஒழுங்கமைப்பதில் ஒரு முக்கிய நபராகவும் இருந்தார். மேலும் இந்திய தேசிய காங்கிரசு கட்சியின் செயற்குழுவிலும் பணியாற்றினார. குட்டிமாலு அம்மா இந்திப் பிரசாரச் சபையின் தலைவராகவும், இந்திப் பிரசாரிகா ஆகவும் இருந்தார். 1946-இல் மீண்டும் சென்னை சட்டப்பேரவைக்கு தேர்ந்தெடுக்கப்பட்டார். இவர் 1985 இல் இறந்தார்.  

மலபாரில் பல அனாதை இல்லங்களை இவர் அமைத்திருந்தார். சென்னை மாகாணத்தில் மலபார் பிராந்தியத்தை பிரதிநிதித்துவப்படுத்தும் அமைச்சரான கோழிபுரத்து மாதவ மேனனை மணந்தார்.  

## மேற்கோள்கள்

பகுப்பு:பாலக்காடு மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய சமூகசேவகர்கள்
பகுப்பு:இந்திய விடுதலைப் போராட்ட வீரர்கள்
பகுப்பு:1985 இறப்புகள்
பகுப்பு:1905 பிறப்புகள்
மார்கரெட் பவமணி

**மார்கரெட் பவமணி** (*Margaret Pavamani*) இந்தியாவின் கேரளாவைச் சேர்ந்த இந்திய விடுதலை வீரரும், சமூக சேவகரும் ஆவார். இவர் உப்புச் சத்தியாகிரக இயக்கத்தில் ஒரு முக்கிய நபராக இருந்தார். இவர் பிரபல வழக்கறிஞரும் சுதந்திர போராட்ட வீரருமான பெஞ்சமின் பவமணியின் மனைவி ஆவார்.

## வாழ்க்கை
மார்கரெட் 1897 ஆம் ஆண்டு கேரளத்தின் கண்ணூர் மாவட்டத்திலுள்ள பாப்பினிச்சேரியில் பிறந்தார். இவர் கோழிக்கோட்டில் வழக்கறிஞராக இருந்த பெஞ்சமின் பவமணியின் மனைவி ஆவார். 1930 இல் உப்பு சத்தியாகிரகத்தில் பங்கேற்றார்.

ஏப்ரல் 25,1931 அன்று ஏ. வி. குட்டிமாலு அம்மாலுடன் சேர்ந்து திருச்சூர் நகரில் நடுத்தர வர்க்க குடும்பங்களைச் சேர்ந்த பெண்கள் குழுவுடன் மறியல் போராட்டத்தை ஏற்பாடு செய்தார். மலபாரில் நடந்த இயக்கத்தில் பெண்களின் பங்களிப்பைத் திரட்டுவதில் இவரது முயற்சிகள் முக்கியப் பங்கு வகித்தன. கள்ளக்கடைகள் மற்றும் வெளிநாட்டு ஆடைகளை விற்கும் கடைகளையும் தீவிரமாக முற்றுகையிட்டார். இந்த நோக்கத்திற்காக 1932 இல் சிறையில் அடைக்கப்பட்டார்.

இவர் கோழிக்கோடு நகராட்சி மன்ற உறுப்பினராகப் பணியாற்றினார். 1931 ஆம் ஆண்டில், பெண்களுக்கு அதிகாரம் அளிப்பதையும் சமூகப் பிரச்சினைகளில் அவர்களின் ஈடுபாட்டை ஊக்குவிப்பதையும் நோக்கமாகக் கொண்ட கேரள மகிளா தேச சேவிகா சங்கத்தின்  தலைவராக இவர் தேர்ந்தெடுக்கப்பட்டார். இந்த அமைப்பு பெண்கள் தங்கள் கவலைகளை வெளிப்படுத்தவும், சுதந்திரத்திற்கான பரந்த போராட்டத்தில் பங்கேற்கவும் ஒரு தளமாக மாறியது.

## மேற்கோள்கள்

பகுப்பு:1985 இறப்புகள்
பகுப்பு:கண்ணூர் மாவட்ட மக்கள்
பகுப்பு:இந்திய சமூகசேவகர்கள்
பகுப்பு:இந்திய விடுதலைப் போராட்ட வீரர்கள்
பகுப்பு:1897 பிறப்புகள்
கே. பி. சுதீரா

**கே. பி. சுதீரா** (*K. P. Sudheera*) இந்தியாவின் கேரளாவைச் சேர்ந்த மலையாள மொழி எழுத்தாளர் ஆவார். புதினங்கள், கவிதைகள், பயணக் குறிப்புகள், சுயசரிதைகள், நினைவுக் குறிப்புகள். மொழிபெயர்ப்புகள், கடிதங்கள் மற்றும் குழந்தைகள் இலக்கியம் உள்ளிட்ட பல்வேறு வகைகளில் 86 படைப்புகளை வெளியிட்டுள்ளார். இவரது பல படைப்புகள் இந்தி, தெலுங்கு, தமிழ் மற்றும் கன்னட மொழிகளில் மொழிபெயர்க்கப்பட்டுள்ளன. ஒட்டுமொத்த பங்களிப்புகளுக்கான கேரளச் சாகித்திய அகாதமி விருதை 2022 ஆம் ஆண்டில் கேரள சாகித்ய அகாதமி சுதீராவுக்கு வழங்கியது.

## வாழ்க்கை
கே. பி. சுதீரா 1958 ஆம் ஆண்டு கோழிக்கோட்டில் கே. சி. பத்மநாபன் மற்றும் சாரதா ஆகியோரின் மகளாகப் பிறந்தார். கோழிக்கோட்டில் உள்ள பி. இ. எம் பெண்கள் உயர்நிலைப் பள்ளியில் படித்த பிறகு, அரசுக் கல்லூரியில் விலங்கியலில் இளம் அறிவியல் பட்டம் பெற்றார். தற்போது  வடக்கு மலபார் கிராம வங்கியின் கோழிக்கோடு பிராந்திய பிரிவின் மேலாளராக உள்ளார். கோழிக்கோடு வருங்கால வைப்பு நிதி அலுவலகத்தில் பணியாற்றி வந்த டி. எம். ரகுநாத் என்பவரை மணந்தார். இவர்களுக்கு அமித் மற்றும் அதுல் என்ற இரண்டு குழந்தைகள் உள்ளனர். இப்போது, சுதீரா தனது குடும்பத்துடன் கோழிக்கோட்டில் வசிக்கின்றனர்.

இளம் வயதிலேயே எழுதத் தொடங்கிய சுதீரா, கல்லூரியில் படிக்கும்போது அனைத்து கேரள கதைப் போட்டியில் பரிசை வென்றார். பின்னர், கிராமின் வங்கியில் சேர்ந்த பிறகும் எழுதுவதைத் தொடர்ந்தார். எழுத்தாளரும் இலக்கிய விமர்சகருமான எம். கிருஷ்ணன் நாயர், இவரது ஒரு கதையைப் பற்றி ஒரு நல்ல விமர்சனத்தை வெளியிட்டார்.

கே. பி. சுதீரா எழுதிய ‘கங்கா’ என்ற நூலை எழுத்தாளர் பிரபாகரன் ஹெப்பர் இல்லம் இந்தியில் மொழிபெயர்த்ததற்காக   *பாலகிருஷ்ணா கோயங்கா அனூதித் சாகித்ய புரஸ்காரம்* விருதைப் பெற்றார்.

## மேற்கோள்கள்

## வெளி இணைப்புகள்

பகுப்பு:கோழிக்கோடு மாவட்ட மக்கள்
பகுப்பு:இந்தியப் பெண் நாவலாசிரியர்கள்
பகுப்பு:கேரளப் பெண் எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:மலையாளக் கவிஞர்கள்
பகுப்பு:மலையாள மக்கள்
பகுப்பு:இந்தியப் பெண் கவிஞர்கள்
பகுப்பு:வாழும் மக்கள்
பகுப்பு:1958 பிறப்புகள்
சீரியனைட்டு-(Ce)

**சீரியனைட்டு-(Ce)** (*Cerianite-(Ce)*) என்பது  (Ce,Th)O2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய ஆக்சைடு கனிமமான இது யுரேனைட்டு வகை கனிமமாக வகைப்படுத்தப்படுகிறது.  அத்தியாவசிய நான்கிணைய சீரியத்தைக் கொண்ட தற்போது அறியப்பட்ட சில கனிமங்களில் ஒன்றாகும். மற்ற எடுத்துக்காட்டுகள் சுடெடிண்டைட்டு மற்றும் டைர்னைசைட்டு-(La) ஆகியவை பிற எடுத்துக்காட்டுகளாகும்.

பன்னாட்டு கனிமவியல் சங்கம் சீரியனைட்டு கனிமத்தை Cei-Ce என்ற குறியீட்டால் அடையாளப்படுத்துகிறது.

## தோற்றம்
சீரியனைட்டு-(Ce) காரப் பாறைகளுடன் பெரும்பாலும் நெஃபலின் சினைட்டுகளுடன் தொடர்பு கொண்டு காணப்படுகிறது. கார்பனேட்டைட்டுகளிலும் சீரியனைட்டு-(Ce) காணப்படலாம். அபடைட்டு, பாசுட்டனசைட்டு குழு கனிமங்கள், கால்சைட்டு, பெல்ட்சுபார், புளோவோசெரைட்டு, ஐதரோமைக்கா, இல்மெனைட்டு, நெஃபெலின், மேக்னடைட்டு, தோர்ன்பொகிமைட்டு, திரெமோலைட்டு ஆகிய கனிமங்களுடன் சேர்ந்து சீரியனைட்டு கனிமம் காணப்படுகிறது. மிகவும் எளிய சீரியக் கனிமமாகவும் இது அறியப்படுகிறது.
## வேதிப் பண்புகள்
தோரியத்தை தவிர சீரியனைட்டு-(Ce) கனிமமும் சுவடு அளவில் நையோபியம் , இட்ரியம், இலந்தனம், இட்டெர்பியம், சிர்க்கோனியம் மற்றும் தாண்டலம் ஆகியவற்றைக் கொண்டிருக்கும்.

## படிகக் கட்டமைப்பு
படிக கட்டமைப்பு பற்றிய விவரங்களுக்கு சீரியம்(IV) ஆக்சைடைப் பார்க்கவும். சீரியா மற்றும் தோரியா இரண்டும் புளோரைட்டு கட்டமைப்பைக் கொண்டுள்ளன.

## மேற்கோள்கள்

பகுப்பு:ஆக்சைடு கனிமங்கள்
பகுப்பு:சீரியம் கனிமங்கள்
பகுப்பு:இலந்தனைடு கனிமங்கள்
பகுப்பு:கனசதுரக் கனிமங்கள்
பகுப்பு:கனிமங்கள்
உலகநாயகி பழனி

**உலகநாயகி பழனி** என்பவர் தமிழ்நாட்டைச் சேர்ந்த தமிழ்ப் பேராசிரியரும் பேச்சாளருமாவார்.

## தமிழ்ப்பணி
இவர் தமிழ்த்துறைத் தலைவராக ஸ்டெல்லா மேரிக் கல்லூரியில் பணியாற்றி ஓய்வு பெற்றார். இவர் 2018 ஆம் ஆண்டிற்கான அம்மா இலக்கிய விருது பெற்றுள்ளார். தமிழ் வளர்ச்சிக் கழகத்தின் செயலாளராகவும் தமிழ் இணையக் கல்விக் கழகத்தின் நூலகக் குழு உறுப்பினராகவும் உலகத் தமிழாராய்ச்சி மன்றத்தின் பொதுச்செயலராகவும் 
உள்ளார்.

## எழுதிய நூல்கள்
* வாருங்கள் பேச்சாளர் ஆகலாம்
* பாரதி 100
* எட்டையபுரத்து எரிமலை
* குலோத்துங்கன் கவிதைப் பரிமாணங்கள்
* கலைஞரின் படைப்புலகில் பெண்ணியம்
* வாழ்வியல் வள்ளுவம்

## மேற்கோள்கள்


பகுப்பு:வாழும் மக்கள்
பகுப்பு:தமிழகப் பேச்சாளர்கள்
பார்வதி டி

**பார்வதி டி.** அல்லது **மாலா பார்வதி** என்று தொழில் ரீதியாக அழைக்கப்படும் **பார்வதி சதீசன்**, முதன்மையாக மலையாளத் திரைப்படங்களில் தோன்றும் ஒரு இந்திய நடிகை ஆவார்.

## சொந்த வாழ்க்கை
பார்வதி திருவனந்தபுரத்தில் ஒரு ஈழவர் குடும்பத்தில், வழக்கறிஞர் சி. வி. திரிவிக்ரமன் மற்றும் மகளிர் நலவியல் மருத்துவர் கே. லலிதா ஆகியோருக்கு பிறந்தார். திருவனந்தபுரத்தில் உள்ள ஆல் செயின்ட்ஸ் கல்லூரியில் முதுகலைப் பட்டம் பெற்றார்.   திருவனந்தபுரம் அரசு மகளிர் கல்லூரியில் உளவியலில் இளங்கலை பட்டம் பெற்றார். முதல் ஆண்டில் கல்லூரி ஒன்றியத்தின் துணைத் தலைவராக இருந்த இவர், தனது இரண்டாம் ஆண்டில் தனது கல்லூரியில் தொழிற்சங்கத் தலைவராகவும், இசை மற்றும் கலாச்சாரத்தை மேம்படுத்துவதற்கான சங்கத்தின் ஒருங்கிணைப்பாளராகவும் இருந்தார். பார்வதி திருவனந்தபுரத்தில் உள்ள கேரள பல்கலைக்கழகத்தின் காரியவட்டம் வளாகத்தில் உளவியலில் முதுகலைப் பட்டமும் மற்றும் முதுதத்துவமாணியையும் முடித்துள்ளார். பின்னர், திருவனந்தபுரத்தில் உள்ள கேரள சட்ட அகாதமி சட்டக் கல்லூரியில் இளங்கலைச் சட்டம் பட்டம் பெற்றார்.

பார்வதி கேரள அரசின் இமேஜிங் தொழில்நுட்ப மேம்பாட்டு (சி-டிஐடி) நிறுவனத்தில் பணிபுரியும் பி. சதீசன் என்பவரை மணந்தார். இவர்களுக்கு அனந்தகிருஷ்ணன் என்ற மகன் உள்ளார்.

## தொழில் வாழ்க்கை
திரைப்படத்தைத் தவிர, பார்வதி 2006 முதல் எம். எஸ். எல். குழுமத்தின் ஆலோசகராகவும் பணியாற்றி வருகிறார் (இவரது வாடிக்கையாளர்களில் *ஹே ஃபெஸ்டிவல்*, எமிரேட்ஸ் எயர்லைன் போன்றவை அடங்கும். இவர் 2016 முதல் டென் டிகிரி நார்த் கம்யூனிகேஷன்ஸ் நிறுவனத்துக்காகவும் பணியாற்றி வருகிறார்.

## சர்ச்சைகள்
2020 ஆம் ஆண்டில், மாற்றுப் பாலினத்தவரான சீமா வினீத் என்பவர் பார்வதியின் மகன் மீது பாலியல் துன்புறுத்தல் குற்றச்சாட்டுகளை எழுப்பியுள்ளார்.  2024 ஆம் ஆண்டில், ஹேமா குழு முன்பு தனது விசாரணையை ரத்து செய்ய உச்ச நீதிமன்றத்தில் மனு தாக்கல் செய்துள்ளார்.

## இதனையும் காண்க

* பார்வதி மேனன்
* திரைப்படத் துறையில் பெண்கள்
* ஹேமா குழு அறிக்கை

## மேற்கோள்கள்

## வெளி இணைப்புகள்
*
*

பகுப்பு:தெலுங்குத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:கேரளப் பெண் எழுத்தாளர்கள்
பகுப்பு:தமிழ்த் திரைப்பட நடிகைகள்
பகுப்பு:கேரள நடிகைகள்
பகுப்பு:மலையாளத் திரைப்பட நடிகைகள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
கீதா இரண்யன்

**கீதா இரண்யன்** (*Geetha Hiranyan*) (20 மார்ச் 1956-2 ஜனவரி 2002) மலையாள எழுத்தாளர் ஆவார். *ஒட்டஸ்னப்பில் ஒத்துக்கணவில்லா ஜனம சத்யம்*, *அசங்கதிதா* மற்றும் *இனியும் வேதாதா ஹ்ருதயதிண்டே கதம்* ஆகிய மூன்று புத்தகங்களில் தொகுக்கப்பட்ட இவரது சிறுகதைகளுக்காக அறியப்பட்ட இவர், ஜி. சங்கரா குறுப்பு ஜனமசதப்தி கவிதா விருது மற்றும் குஞ்சு பிள்ளை சமாரகா விருது உள்ளிட்ட பல விருதுகளைப் பெற்றுள்ளார்.

## வாழ்க்கை
கீதா இரண்யன் என்கிற கீதா பொட்டி, இந்திய மாநிலமான கேரளாவில் கொல்லம் மாவட்டத்தில் கொட்டாரக்கரை அருகிலுள்ள கோட்டவட்டம் என்ற ஊரில் 20 மார்ச் 1956 அன்று தொட்டவட்டத்து சி. ஸ்ரீதரன் பொட்டி மற்றும் வசுமதி தேவி ஆகியோருக்கு பிறந்தார். முதுகலை மற்றும் முதுதத்துவமாணி பட்டங்களைப் பெற்ற பிறகு, மலபார் கிறிஸ்தவக் கல்லூரியில் விரிவுரையாளராக தனது வாழ்க்கையைத் தொடங்கினார். மேலும், தனது முனைவர் படிப்பையும் தொடர்ந்தார். பின்னர் மலப்புரம், கல்பற்றா, பெரிந்தல்மண்ணை திருச்சூர், பட்டாம்பி மற்றும் கொடுங்கல்லூர் ஆகிய இடங்களில் உள்ள பல்வேறு அரசு கல்லூரிகளில் கற்பித்த இவர், கேரள சாகித்ய அகாடமியில் மாற்றுப்பணியில் அதிகாரியாக சேர்ந்தார். இந்த நேரத்தில், நோய்வாய்ப்பட்டதால் இவரால் தனது சேவையைத் தொடர முடியவில்லை.

## சொந்த வாழ்க்கை
கீதா எழுத்தாளர், விமர்சகர் மற்றும் கல்வியாளரான கே. கே. இரண்யன் என்பவரை மணந்தார். இந்த தம்பதியினருக்கு உமா என்ற மகளும் அனந்தகிருஷ்ணன் என்ற மகனும் இருந்தனர். கீதா 2002 ஜனவரி 2 அன்று, 43 வயதில், திருச்சூரில் உள்ள தனது வீட்டில் புற்றுநோயால் இறந்தார்.  

## மரபும் கௌரவமும்
கீதா 1979 ஆம் ஆண்டில் மாத்ருபூமி இதழின் புதுவருடப் பதிப்பிற்காக ஏற்பாடு செய்த இலக்கியப் போட்டியில் பங்கேற்றார். இதில் *தீர்கபங்கன்* என்ற இவரது கதை ஆறுதல் பரிசுக்கு தேர்ந்தெடுக்கப்பட்டது. இரண்டு தசாப்தங்களுக்குப் பிறகு, 1999 ஆம் ஆண்டில், அவர் தனது முதல் சிறுகதை தொகுப்பான *ஒட்டஸ்னப்பில் ஒத்துக்கனவில்ல ஜன்மாசத்தியம்* என்ற புத்தகத்தை வெளியிட்டார். இவரது அடுத்த இரண்டு தொகுப்புகளான *இனியும் வேதாத்த ஹிருதயத்தின் கதம்* மற்றும் *அசங்கதிதா* ஆகியவை இவர் இறந்த பின்னர் 2002 இல் வெளியிடப்பட்டன. *ஷில்பா ஒரு கதை* என்ற இவரது கடைசி கதை *அசங்கதிதா*வில் சேர்க்கப்பட்டது. 2008 ஆம் ஆண்டில், *கீதா ஹிரன்யண்டே கதகள்* என்ற தலைப்பில் ஒரு முழுமையான தொகுப்பு வெளியிடப்பட்டது. இவரது கதை, விருது பெற்ற எழுத்தாளர்களின் *கேரளாவின் மகள்கள்: விருது பெற்ற எழுத்தாளர்களின் இருபத்தைந்து சிறுகதைகள்* என்ற புத்தகத்திலும் சேர்க்கப்பட்டுள்ளது, இதில் கேரளாவின் பெண் எழுத்தாளர்களின் கதைகளின் ஆங்கில மொழிபெயர்ப்புகள் இடம்பெற்றுள்ளன.

கீதா 1994 ஆம் ஆண்டில் குஞ்சு பிள்ளை நினைவு புரஸ்காரத்தைப் பெற்றார். 2001 ஆம் ஆண்டில் அங்கனம் விருது, *கவிதைகளுக்கான* ஜி. சங்கர குறுப்பு நூற்றாண்டு விருது மற்றும் டி. பி. கிஷோர் விருது ஆகிய மூன்று விருதுகளைப் பெற்றார். மலையாள இலக்கியத்தில் சிறந்து விளங்கும் 35 வயதிற்குட்பட்ட எழுத்தாளர்களுக்கு, இவரது நினைவாக, கீதா ஹிரன்யன் அறக்கட்டளை விருது என்ற வருடாந்திர விருதை கேரள சாகித்ய அகாடமி நிறுவியுள்ளது. ஷீபா திவாகரன் எழுதிய *கீதா ஹிரன்யன்: ஜீவ சரித்திரம்* என்ற தலைப்பில் இவரது வாழ்க்கை வரலாற்றை கேரள பாஷா நிறுவனம் வெளியிட்டுள்ளது.

## மேற்கோள்கள்

## மேலும் வாசிக்க
* 
* 
## வெளி இணைப்புகள்

* 
* 

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:கேரளப் பெண் எழுத்தாளர்கள்
பகுப்பு:மலையாள எழுத்தாளர்கள்
பகுப்பு:2002 இறப்புகள்
பகுப்பு:1958 பிறப்புகள்
பாரதிய பாஷா பரிசத்

**பாரதிய பாஷா பரிஷத்** (*Bharatiya Bhasha Parishad*), இந்திய மொழிகளின் இலக்கியங்களை மேம்பாட்டிற்காக நிறுவப்பட்ட தனியார் அமைப்பாகும். இவ்வமைப்பை 1975ஆம் ஆண்டில் கொல்கத்தா நிறுவியவர்கள் சீதாராம் சேக்சாரியா மற்றும் *பாகீரதி எச் கனோடியா* ஆவார். இந்திய மொழிகளின் இலக்கியம் குறித்த நூல்களை வெளியிடுவதன் மூலமும், பல்வேறு இலக்கியத் திட்டங்களை செயல்படுத்துவதன் மூலமும் இந்திய இலக்கியத்தின் வளர்ச்சிக்காக இது செயல்படுகிறது. இந்திய இலக்கியத்திற்கு பங்களித்த இந்திய எழுத்தாளர்களை இவ்வமைப்பு விருது வழங்கி கௌரவிக்கிறது. இந்த விருது 1 இலட்சம் ரொக்கப் பரிசு, ஒரு நினைவுப் பரிசு மற்றும் ஒரு சால்வை ஆகியவற்றைக் கொண்டுள்ளது.

## பாரதிய பாஷா விருது பெற்றவர்கள்

## இதனையும் காண்க
* சாகித்திய அகாதமி

## மேற்கோள்கள்

## வெளி இணைப்புகள்
* 

பகுப்பு:இந்திய இலக்கிய விருதுகள்
பகுப்பு:பரிசுகளும் விருதுகளும்
கஃபேடைட்டு

**கஃபேடைட்டு** (*Cafetite*) என்பது  (Ca,Mg)(Fe,Al)2Ti4O12·4(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் கஃபேடைட்டு கனிமத்தை Cft என்ற குறியீட்டால் அடையாளப்படுத்துகிறது.

தைட்டானியம் ஆக்சைடு கனிமமான இக்கனிமம் அதன் Ca-Fe-Ti என்ற இயைபின் அடிப்படையில் கஃபேடைட்டு எனப் பெயரிடப்பட்டது.

முதன்முதலில் 1959 ஆம் ஆண்டு உருசியாவின் வடக்குப் பகுதியின் கோலா தீபகற்பம், மர்மன்சுகச்சா  ஒப்லாசுட்டு, ஆப்பிரிக்கா, ஆப்பிரிக்கா மலைத்தொடரில் காணப்பட்டதாக விவரிக்கப்பட்டது. கோலா தீபகற்பத்தின் கிபினி மற்றும் கோவ்டோர் மலைத்தொடரிலிருந்தும், அமெரிக்காவின் மொன்டானாவின் மீகர் மாகாணத்திலும் கிடைப்பதாகப் பதிவாகியுள்ளது.

பெக்மாடைட்டு பாறைகளில் பைராக்சனைட்டு ஊடுருவலில் மியாரோலிடிக்கு குழிகளில் படிகங்களாகக் காணப்படுகிறது. இல்மனைட்டு, டைட்டானிஃபெரசு மேக்னடைட்டு, தைட்டானைட்டு, அனடேசு, பெரோவிசுக்கைட்டு, பேட்டெலைட்டு, புளோகோபைட்டு, கிளினோக்ளோர் மற்றும் காசைட்டு ஆகியவற்றுடன் தொடர்புடையதாக காணப்படுகிறது. 

## மேற்கோள்கள்

பகுப்பு:ஆக்சைடு கனிமங்கள்
பகுப்பு:தைட்டானியம் கனிமங்கள்
பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
முர்சிதாபாத் சட்டமன்றத் தொகுதி

**முர்சிதாபாத் சட்டமன்றத் தொகுதி** (Murshidabad Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. இது முர்சிதாபாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
உரூப்நாராயண் ஆறு

thumb|உரூப்நாராயண் ஆறும் ஊக்ளி ஆறும் கதியாராவில் சங்கமிக்கின்றன.

**உரூப்நாராயண் ஆறு** (*Rupnarayan River*)  இந்தியாவின் மேற்கு வங்காள மாநிலத்தில் பாயும் ஓர் ஆறு ஆகும்.  புருலியா நகரின் வடகிழக்கில் சோட்டா நாக்பூர் பீடபூமியின் அடிவாரத்தில் உள்ள தலேசுவரியாகத் (தல்கிசோர்) தொடங்குகிறது.  பாங்குரா நகரைக் கடந்து தென்கிழக்கு திசையில் செல்கிறது. அங்கு துவாரகேசுவர்  ஆறு என்று அழைக்கப்படுகிறது.  காட்டல் நகருக்கு அருகில், சிலாபட்டி ஆற்றுடன் இணைகிறது, அங்கு இது உரூப்நாராயண் என்ற பெயரைப் பெறுகிறது. இறுதியாக உரூப்நாராயண் ஆறு ஊக்லி ஆற்றில் கலக்கிறது. 

உரூப்நாராயண் ஆறு அதன் நீரில் வளரும் இல்சா மீன்களுக்கு பிரபலமானது. பெங்காலி உணவு வகைகளில் இம்மீன் பயன்படுத்தப்படுகிறது. மேற்கு வங்காளத்தின் கோலாகாட்டு நகரத்தில் இந்த ஆற்றின்  கரையில் கட்டப்பட்ட மேற்கு வங்காள மின் மேம்பாட்டுக் கழகம் லிமிடெட்டு  அனல் மின் நிலையத்திற்கும் உரூப்நாராயண் ஆறு குறிப்பிடத்தக்கதாகும்.  அவுரா மாவட்டத்தில் உள்ள பக்னான் வழியாகவும் செல்கிறது மற்றும் கிழக்கு மெடினிபூர் மாவட்டத்தின் கிழக்கு எல்லையை  அவுரா மாவட்டத்துடன்  எல்லையை உருவாக்குகிறது.

## வரலாறு.
உரூப்நாராயண் ஆற்றின்  தனித்துவமான உண்மை என்னவென்றால், தாம்ரலிப்தி துறைமுகம் (பண்டைய குப்தா துறைமுகம்) உரூப்நாராயண் ஆற்றின் கரையில் இருந்தது.

இந்த ஆறு வங்காள புகழ்பெற்ற குதிரை வீரர் குடும்பங்களின் தனிப்பட்ட சொத்தாக இருந்தது.  குறிப்பாக சர்க்கார் குடும்பத்திற்கு சொந்தமான பகுதியாக  அரசாங்கத்திற்கு முன்பு இந்தியா சுதந்திரம் பெறும் வரை இருந்தது. 1950 ஆம் ஆண்டுக்குப் பிறகு அரசாங்கம் கட்டுப்பாட்டை எடுத்துக் கொண்டது. சர்க்கார் குடும்பத்தின் கடைசியாக அறியப்பட்ட குதிரை வீரர் காளிகிருட்டிணா சர்க்கார் ஆவார்.  பர்த்வான் மற்றும் பித்யாநந்தபூரின் புகழ்பெற்ற குதிரை வீரர் என இவர் அறியப்படுகிறார்.  

## மேற்கோள்கள்

பகுப்பு:மேற்கு வங்க ஆறுகள்
பகுப்பு:Pages using gadget WikiMiniAtlas
பகுப்பு:வங்காள மொழி வார்த்தைகளைக் கொண்ட கட்டுரைகள்
2025 சிங்கப்பூர் பொதுத்தேர்தல்

2025 சிங்கப்பூர் நாடாளுமன்றப் பொதுத் தேர்தல் 3 மே 2025 (சனிக்கிழமை) அன்று நடைபெற உள்ளது. இத்தேர்தலில் சிங்கப்பூர் நாடாளுமன்றத்திற்கு  97 உறுப்பினர்கள் நேரடித் தேர்தல் மூலமும் மற்றும் தொகுதிகள் அல்லாத 12 உறுப்பினர்களையும் தேர்ந்தெடுக்க உள்ளனர்.  சிங்கப்பூரில் பிரதம அமைச்சர் ஆட்சி அமைக்க 55 உறுப்பினர்களின் ஆதரவு தேவை. 
## நேரடித் தேர்தல் தொகுதிகள்
சிங்கப்பூர் நாடாளுமன்றத்திற்கு நேரடித் தேர்தல் மூலம் 97 உறுப்பினர்கள் கீழ்கண்டவாறு தொகுதிகளிலிருந்து தேர்ந்தெடுக்கப்பட உள்ளனர். 15 ஒற்றைத் தொகுதிகளிலிருந்து 15 உறுப்பினர்களும்; 4 பேர் கொண்ட  குழுவினர் 8 தொகுதிகளிலிருந்து 32 உறுப்பினர்களும், 5 பேர் கொண்ட குழுவினர் 10 தொகுதிகளிலிருந்து 50 உறுப்பினர்களும் தேர்ந்தெடுக்கப்படுவார்கள். 
## பின்னணி
2025 சிங்கப்பூர் பொதுத் தேர்தலை முன்னிட்டு, குடியரசுத் தலைவர் தர்மன் சண்முகரத்தினம் 15 ஏப்ரல் 2025 அன்று சிங்கப்பூர் நாடாளுமன்றத்தை கலைத்தார். 23 ஏப்ரல் 2025 முதல் நாடாளுமன்ற வேட்பாளர்கள் வேட்பு மனு தாக்கல் செய்ய உள்ளனர். வாக்கு செலுத்தும் நாள் 3 மே 2025 ஆகும். 3 மே 2025 அன்று தேர்தல் நடைபெற உள்ளது.
### 2020 தேர்தலில் அரசியல் கட்சிகளின் நிலை

## 2025 தேர்தல் முடிவுகள்
2025 பொதுத்தேர்தலில்  2,627,026 பதிவு பெற்ற வாக்காளர்களில் 2,438,610 பேர் செல்லத் தக்க வாக்களித்தனர். செல்லாத வாக்குகள் அளித்தவர்கள் 42,945 ஆகும். இத்தேர்தலில் லாரன்சு வோங்  தலைமையிலான  மக்கள் செயல் கட்சி மீண்டும் பெரும்பான்மைத் தொகுதிகளைக் கைப்பற்றி ஆட்சி அமைத்தது.



## மேற்கோள்கள்

## வெளி இணைப்புகள்
* சிங்கப்பூர் தேர்தல் துறையின் இணையதளம்
* Straits Times coverage of GE2025
* CNA coverage of GE2025

பகுப்பு:சிங்கப்பூரில் தேர்தல்கள்
பர்டியூ பல்கலைக்கழகம்

**பர்டியூ பல்கலைக்கழகம் ** (**Purdue University**) ஐக்கிய அமெரிக்காவின் இந்தியானா மாநிலத்தின் மேற்கு லாஃபயாட்டே குறுநகரில் பொதுத்துறையில் நல்கையாக அளிக்கப்பட்ட இடத்தில் அமைந்துள்ள ஆய்வுப் பல்கலைக்கழகமாகும். இந்தப் பல்கலைக்கழகம் 1869ஆம் ஆண்டு  நகரவணிகர் ழான் பர்டியூ என்பவரால் நல்கையாக வழங்கப்பட்ட பணம் மற்றும் இடத்தைக் கொண்டு துவங்கப்பட்டது; அறிவியல், தொழில்நுட்பம் மற்றும் வேளாண்மை கல்விக்காக நிறுவப்பட்டது. செப்டம்பர் 16, 1874 அன்று முதல் வகுப்புகள் தொடங்கின .

இந்தப் பல்கலைக்கழகம் அமெரிக்க பல்கலைக்கழக சங்கத்தின் உறுப்பினராக உள்ளது. உயர்கல்வி நிறுவனங்களை வகைப்படுத்தும் கார்னகி வரையறிதலில் "R1: முனைவர்பட்ட பல்கலைக்கழகங்கள் – மீயுயர் ஆய்வுச் செயல்திறன்" என வகைப்படுத்தப்பட்டுள்ளது.  இந்தியானாவின் எந்தவொரு தனியார் பல்கலைக்கழக வளாகங்களை விட கூடுதலான மாணவர்கள் பர்டியூவில் படித்து வருகின்றனர்., தவிரவும் ஐக்கிய அமெரிக்காவில் வெளிநாட்டு மாணவர்கள் பயிலும் பல்கலைக்கழகங்களில் மிகுதியானவர்கள் பயிலும் ஒன்பதாவது பல்கலையாக உள்ளது.  ஐக்கிய அமெரிக்காவின் மிகவும் தொன்மையான கணினியியல் கல்வித்திட்டம் இங்கு துவங்கியது.

இப்பல்கலைக்கழகத்துடன் 13 நோபல் பரிசு பெற்றோர், 1 தூரிங்கு விருது பெற்றவர், 1 பாரத ரத்னா பெற்றவர், 27 விண்ணோடிகள், 2 உலக உணவுப் பரிசு பெற்றோர், 3 புலிட்சர் பரிசு வாகையாளர்கள், 18 ஒலிம்பிக் பதக்கதாரிகள், 3 அமெரிக்க நாட்டின் தொழில்நுட்ப புதுமையாக்கப் பதக்கம் பெற்றவர்கள், 2 தேசிய அறிவியல் பதக்கம் பெற்றோர், 3 குடியரசுத் தலைவர் விடுதலைப் பதக்கம் பெற்றவர்கள், 7 ஐக்கிய அமெரிக்கப் பேரவை உறுப்பினர்கள், 3 அமெரிக்க ஆளுநர்கள், மற்றும் 2 அரசுத் தலைவர்கள் தொடர்பு பெற்றுள்ளனர்.

## மேற்கோள்கள்

பகுப்பு:ஐக்கிய அமெரிக்கப் பல்கலைக்கழகங்கள்
பகுப்பு:1869 இல் நிறுவப்பட்ட நிறுவனங்கள்
மேற்கு லாஃபயாட்டே, இந்தியானா

**மேற்கு லாஃபயாட்டே ** (**West Lafayette**,  ) ஐக்கிய அமெரிக்காவில் இந்தியானா மாநிலத்தில் டிப்பேக்கோனோ கவுன்ட்டியில் வாபாஷ் நகரியத்தில் உள்ள ஓர் நகரமாகும். இது மாநிலத் தலைநகரமான இந்தியானாபொலிசிற்கு வடமேற்கில் ஏறத்தாழ  தொலைவிலும் சிகாகோவிற்கு தென்கிழக்கில் ஏறத்தாழ  தொலைவிலும் அமைந்துள்ளது. 2020 மக்கள்தொகை கணக்கெடுப்பின்படி, இங்கு 44,595 பேர் வசிக்கின்றனர். இங்கு புகழ்பெற்ற பர்டியூ பல்கலைக்கழகம் அமைந்துள்ளது.  கல்லூரி நகரமாகவும் இந்தியானா மாநிலத்தின் மக்களடர்த்தி மிகுந்த  நகரமாகவும் விளங்குகின்றது.
## மேற்கோள்கள்

பகுப்பு:ஐக்கிய அமெரிக்க நகரங்கள்
சானெராயிட்டு

**சானெராயிட்டு** (*Saneroite*) (Na2(Mn,Mn)10Si11VO34(OH)4) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சிலிக்கேட்டு வகை கனிமமான இது இத்தாலி நாட்டில் கிடைக்கிறது.  இயெனோவா பல்கலைக்கழகத்தின் பேராசிரியரான எடோர்டோ சானெரோவின் நினைவாக கனிமத்திற்கு சானெராயிட்டு எனப் பெயரிடப்பட்டது. P1 என்ற இடக்குழுவில் சானெராயிட்டு  முச்சரிவச்சுப் படிக அமைப்பில் உள்ளது. 

## மேற்கோள்கள்

பகுப்பு:இனோசிலிக்கேட்டுகள்
பகுப்பு:கனிமங்கள்
பகுப்பு:முச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
பாசைட்டு

**பாசைட்டு** (*Fassaite*) Ca(Mg,Fe,Al)(Si,Al)2O6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.ஆகைட்டு கனிமத்தின் ஒரு வகையாக இக்கனிமம் வகைப்படுத்தப்படுகிறது. ஆகைட்டு கனிமத்துடன் ஒப்பிடுகையில் பாசைட்டு கனிமத்தில் இரும்பின் அளவு குறைவாக இருக்கும். இத்தாலி நாட்டின் பாசா பள்ளத்தாக்கில் கண்டுபிடிக்கப்பட்டதால் பாசைட்டு எனப் பெயரிடப்பட்டது.

எரிமலை பாறைகள் மற்றும் சுண்ணாம்புக் கற்களுக்கு இடையிலான இடைமுகத்தில் அதிக வெப்பநிலையில் உருவாகும் ஒரு தொடர்பு கனிமமாக பாசைட்டு கனிமம் கருதப்படுகிறது.  விண்கற்களில் இருப்பதாகவும் பதிவாகியுள்ளது. 

## மேற்கோள்கள்

* 

பகுப்பு:இனோசிலிக்கேட்டுகள்
பகுப்பு:ஒற்றைச்சரிவச்சுக் கனிமங்கள்
பகுப்பு:கனிமங்கள்
பகுப்பு:சிலிக்கேட்டு கனிமங்கள்
மதர் இந்தியா (ஓவியம்)

**மதர் இந்தியா** (*Mother India (painting*)) என்பது அங்கேரிய வம்சாவளியைச் சேர்ந்த இந்தியக் கலைஞர் அம்ரிதா சேர்கில் (1913 - 1941) வரைந்த நெய்யோவியமாகும். 1935 ஆம் ஆண்டு மே/சூன் மாதத்தில் சிம்லாவில் நிறைவடைந்தது. ஓவியம் ஓர் இந்திய விவசாயத் தாயை தனது மகன் மற்றும் மகளுடன் சித்தரிக்கிறது. 1937 ஆம் ஆண்டில் பிரித்தானிய இந்தியாவின் இலாகூரில் இருந்த பலேட்டிசு விடுதியில் நடைபெற்ற அமிரிதா செர்கில்லின் தனிக் கண்காட்சியில் காட்சிப்படுத்தப்பட்ட 33 ஓவியங்களில் மதர் இந்தியாவும் ஒன்றாகும். அங்கு இதன் விலை ₹500. இந்தியாவின் தொல்பொருட்கள் மற்றும் கலைப் பொக்கிசங்கள் சட்டம் (1972) இன் கீழ், இந்த படைப்பு ஒரு தேசிய கலைப் படைப்பாகவும், கண்டிப்பாக நாட்டில் இருக்க வேண்டிய ஓவியமாகவும் கருதப்படுகிறது.

## மேற்கோள்கள்

## நூலியல்
* 
*
* 
* 

## வெளி இணைப்புகள்
* 

பகுப்பு:இந்திய ஓவியங்கள்
கரிபசவையா

**கரிபசவையா** (*Karibasavaiah*,1959-3 பிப்ரவரி 2012) கன்னடத் திரைப்படத்துறையில் தோன்றிய ஓர் இந்திய நடிகரும் மற்றும் நாடக ஆளுமையும் ஆவார். இவர் 120க்கும் மேற்பட்ட படங்களில் நடித்துள்ளார். 2012 பிப்ரவரி 3 அன்று பெங்களூரில் நடந்த சாலை விபத்து ஒன்றில் இறந்தார். கரிபசவையா *உண்டு ஹோதா கொண்டு ஹோதா* என்ற திரைப்படத்தில் அறிமுகமானார். *கோத்ரேஷி கனசு*, *ஜனுமாதா ஜோடி*, *கலாட்டே அலியாந்த்ரு*, *முங்கரினா மிஞ்சு*, *யாரிகே சல்யூட் சம்பாலா*, *போலீஸ் ஸ்டோரி 2* மற்றும் *உல்லாசா உத்சாகா* ஆகியவை இவரது குறிப்பிடத்தகுந்த படங்களில் சில.

## பின்னணி
1959இல் பிறந்த கரிபசவையா ஒரு ஏழை குருபா சமூகத்தைச் சேர்ந்தவர். சிறுவனாக இருந்தபோது, இவர் குருபா கௌடா கலை வடிவங்களான கம்சலே, டோலு குனித்தா மற்றும் ஹரிகதா கலாட்சேபம் போன்றவற்றைக் கற்றுக்கொண்டார். திரைப்படத் துறையில் நுழைவதற்கு முன்பு சேஷாத்ரிபுரம் கல்லூரியில் ஆய்வக உதவியாளராக பணியாற்றினார். *தொட்டமனே* என்ற தொலைக்காட்சி தொடரில் அறிமுகமானார். இயக்குனர் நாகத்திஹள்ளி சந்திரசேகர் இவருக்கு கன்னட திரைப்படத் துறையில் ஒரு வாய்ப்பை வழங்கினார். உடல்நலம் சரியில்லாமல் இருந்த இவரது இறுதி நாட்களில் சந்திரசேகர் மருத்துவ கட்டணங்களை செலுத்துவதன் மூலம் இவருக்கு உதவினார். கரிபசவையாவின் திருமணமான மகள் இராதா 2009 தற்கொலை செய்து கொண்டார். அவர் பல திரைப்படங்களில் மற்றொரு பிரபலமான நடிகை உமாஸ்ரீயுடன் இணையாக நடித்தார். *பெலாகின்டெகே* இவர் நடித்து வெளியான கடைசித் திரைப்படம் ஆகும்.

## இறப்பு
*பிரேக்கிங் நியூஸ்* படத்தின் படப்பிடிப்பை முடித்து வீடு திரும்பிக் கொண்டிருந்த கரிபசவையா 2012 ஜனவரி 31 அன்று பெங்களூரில் நடந்த ஒரு சாலை விபத்தில் காயமடைந்தார். அதைத் தொடர்ந்து   பெங்களூரிலுள்ளா ஒரு தனியார் மருத்துவமனையில் அனுமதிக்கப்பட்டார். சிகிச்சை பலனளிக்காமல் பிப்ரவரி 3 அன்று இறந்தார். அவரது சொந்த ஊரான கொடிகஹள்ளி கிராமத்தில் இறுதி சடங்குகள் செய்யப்பட்டன.

## மேற்கோள்கள்

## வெளி இணைப்புகள்
* 
*  on TV9 Kannada

பகுப்பு:2012 இறப்புகள்
பகுப்பு:1959 பிறப்புகள்
பகுப்பு:கன்னட நடிகர்கள்
ஆய்வுப் பல்கலைக்கழகம்

**ஆய்வுப் பல்கலைக்கழகம்** அல்லது **ஆய்வு-முனைப்புப் பல்கலைக்கழகம்** என்பது தனது முதன்மைக் குறிக்கோளாக ஆய்வுகளை மேற்கொள்ளும் ஓர் பல்கலைக்கழகம் ஆகும்.  ஆய்வுப் பல்கலைக்கழகங்களில் கல்விசார் ஆய்வே அடிப்படைத் தளமாக விளங்குகின்றது. இது மூன்றாம் நிலைக்கல்வி வகையிலான கல்வி நிறுவனமாகும். இங்கு தொழில்சார் கல்விக்கு முன்னுரிமை அளிக்கப்படுவதில்லை. ஆய்வுப் பல்கலைக்கழகங்களில் வழங்கப்படும் பட்டப் படிப்புகளில் பொதுத்தன்மை கொண்ட அடிப்படைக் கல்வி மட்டுமே வழங்கப்படுகின்றது; குறிப்பிட்ட துறைகளில் வல்லுநராக்குகின்ற வகையில் அவை வகுக்கப்படுவதில்லை. இருப்பினும் உய்யச் சிந்தனை போன்ற அடிப்படையான வாழ்க்கைத் திறன்களை வளர்த்தெடுப்பதால் பணியாளர்களைத் தேடும் பல நிறுவனங்கள்  ஆய்வு பல்கலைக்கழகங்களின் பட்டங்களை மிகவும் மதிக்கின்றன. உலகளவில், ஆய்வு பல்கலைக்கழகங்கள் பெரும்பாலும் பொதுத்துறை பல்கலைக்கழகங்களாகவே உள்ளன. இருப்பினும் ஐக்கிய அமெரிக்கா, யப்பான் போன்ற சில நாடுகளில் புகழ்பெற்ற  தனியார் ஆய்வு பல்கலைக்கழகங்களும் உள்ளன.

## மேற்கோள்கள்

பகுப்பு:கல்வி நிறுவனங்கள்
பகுப்பு:ஆய்வு நிறுவனங்கள்
அமர் நாத் யாதவ்

**அமர்நாத் யாதவ்** (*Amar Nath Yadav*) என்பவர் இந்திய அரசியல்வாதியும்  பீகார் சட்டமன்றத்தின் முன்னாள் உறுப்பினரும் ஆவார். இவர் இந்தியப் பொதுவுடமைக் கட்சியின் (மார்க்சிஸ்ட்-லெனின் விடுதலை) மூத்த தலைவராகவும், கட்சியின் பீகார் மாநிலக் குழுவின் உறுப்பினராகவும் உள்ளார். பீகாரில் உள்ள கிசான் மகாசபாவின் துணைத் தலைவராகவும் இருந்துள்ளார். உள்ளூரில் வலிமையான முகமது சகாபுதீனை எதிர்த்ததற்காக இவர் அறியப்படுகிறார், மேலும் இந்துஸ்தான் டைம்ஸ் கட்டுரையில் "சகாபுதினுக்கு எதிராக நின்ற ஒரே மனிதர்" என்று விவரிக்கப்பட்டார். இவர் தரவுலி சட்டமன்றத் தொகுதியில் 1995-2000 மற்றும் 2005-2010 காலத்தில் சட்டமன்ற உறுப்பினராக இருந்தார். 1997ஆம் ஆண்டில் சகாபுதீனுக்கு எதிராக பிரச்சாரம் செய்தபோது மாணவர் தலைவர் சந்திரசேகர் பிரசாத் கொல்லப்பட்டதைத் தொடர்ந்து இவர் இப்பகுதியில் முக்கியத்துவம் பெற்றார்.

## ஆரம்பகால வாழ்க்கை
பீகாரின் சீவான் மாவட்டத்தில் உள்ள கவில்புரா கிராமத்தில் அமர்நாத் யாதவ் பிறந்தார்.

## சட்டமன்ற உறுப்பினர்
1990ஆம் ஆண்டு பீகார் சட்டப்பேரவைத் தேர்தலில் இந்திய மக்கள் முன்னணி வேட்பாளராக தரவுலி சட்டமன்றத் தொகுதியில் யாதவ் போட்டியிட்டார். இவர் இத்தேர்தலில் 16,623 வாக்குகள் (17.47%) வாக்குகளுடன் நான்காவது இடத்தில் இருந்தார். 1995 தேர்தலில் தரவுலி சட்டமன்றத் தொகுதியில் மீண்டும் இபொக (எம்எல்) விடுதலைக் கட்சி வேட்பாளராகப் போட்டியிட்டார். இவர் 36,305 வாக்குகளைப் பெற்றார். இருப்பினும், தேர்தலுக்குப் பிறகு, இவர் கைது செய்யப்பட்டு சிறையில் அடைக்கப்பட்டார். கட்சி இவருக்கு எதிரான குற்றச்சாட்டுகளை மறுத்து. அவற்றை 'தவறான குற்றச்சாட்டுகள்' என்று கூறியது. 1999 பிப்ரவரியில் நடந்த தாக்குதலின் போது யாதவின் பாதுகாப்புக் காவலர் கொல்லப்பட்டார். இபொக (எம்எல்) கூற்றுப்படி, மாநில அரசு குற்றவாளிகளைத் தண்டிக்க நடவடிக்கை எடுக்கத் தவறிவிட்டது என்பதாகும்.

2000 தேர்தலில் தரவுலி தொகுதியில் 33,990 வாக்குகளுடன் இரண்டாவது இடத்தைப் பிடித்தார். பிப்ரவரி 2005 தேர்தலில் இவர் தரவுலி சட்டமன்றத் தொகுதியினை மீண்டும் கைப்பற்றினார். இத்தேர்தலில் 25,197 வாக்குகளைப் பெற்றார். அக்டோபர் 2005 தேர்தலில் இவருக்கு ஆதரவாக 30,355 வாக்குகள் கிடைத்தது. இத்தேர்தலில் தொகுதியினைத் தக்க வைத்துக் கொண்டார். இவர் 2015ஆம் ஆண்டு இரகுநாத்பூர் சட்டமன்றத் தொகுதியில் போட்டியிட்டார்.

## மக்களவைத் தேர்தல்
1999 இந்திய பொதுத் தேர்தலில் சீவான் மக்களவைத் தொகுதியில் இபொக (எம்எல்) வேட்பாளராக யாதவ் போட்டியிட்டார். இவரது முக்கிய போட்டியாளர் சகாபுதீன் ஆவார். யாதவ் 255,229 வாக்குகளுடன் இரண்டாவது இடத்தைப் பிடித்தார். 2004 மற்றும் 2009 இந்திய பொதுத் தேர்தல்களில் சிவான் தொகுதியில் மீண்டும் போட்டியிட்டு, இரண்டு சந்தர்ப்பங்களிலும் மூன்றாவது இடத்தைப் பிடித்தார். 2004-இல் அவர் 72,225 வாக்குகளைப் பெற்றார். அதே நேரத்தில் 2009-இல் அவர் 72,988 வாக்குகளைப் பெற்றார். 2014 இந்திய பொதுத் தேர்தலில் சிவான் தொகுதியில் இபொக (எம்எல்) தனது வேட்பாளராக யாதவை நிறுத்தியது.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:சீவான் மாவட்டம்
நாகத்திஹள்ளி சந்திரசேகர்

**நாகத்திஹள்ளி சந்திரசேகர்** (*Nagathihalli Chandrashekhar*) ஓர் இந்தியத் திரைப்பட இயக்குநரும், நடிகரும், திரைப்படத் தயாரிப்பாளரும், திரைக்கதை ஆசிரியரும் மற்றும் பாடலாசிரியரும் ஆவார். இவர் முக்கியமாக கன்னடத் திரைப்படத்துறையில் பணிபுரிகிறார். இவர் முதன்முதலில் திரைக்கதை எழுதிய *கதினா பெங்கி* படம் சிறந்த திரைப்படத்திற்கான தேசிய விருதையும், கர்நாடக மாநில விருதையும் வென்றது. *உண்டு ஹோதா கொண்டு ஹோதா* (1991) படத்தின் மூலம் இயக்குநராக அறிமுகமானார். இப்படத்திற்காக இவர் சிறந்த கதைக்கான கர்நாடக மாநில திரைப்பட விருதை வென்றார்.

இவரது மூன்று திரைப்படங்களான *கோத்ரேஷி கனசு* (1994), *அமெரிக்கா அமெரிக்கா* (1996), *ஹூமலே* (1998) ஆகியவை சிறந்த கன்னடத் திரைப்படத்திற்கான தேசிய திரைப்பட விருதை வென்றுள்ளன.

## திரைப்படப் பள்ளி
நாகதிஹள்ளி சந்திரசேகர் தனது மனைவி ஷோபா சந்திரசேகருடன் பெங்களூரில் *டென்ட் சினிமா* என்ற பெயரில் ஒரு திரைப்படப் பள்ளியை நடத்தி வருகிறார். இது வளர்ந்து வரும் நடிகர்கள், இயக்குநர்கள், திரைப்படத் தயாரிப்பாளர்கள் மற்றும் திரைப்பட தொழில்நுட்ப வல்லுநர்களுக்கு பயிற்சி அளிக்கிறது. இவரைத் தவிர, கன்னட திரைப்படத் துறையின் மூத்த உறுப்பினர்களும் இதில் பங்கு கொண்டுள்ளனர்.

## மேற்கோள்கள்

## வெளி இணைப்புகள்

* 
* Nagathihalli back to roots
* Official Website of Nagathihalli Film School
* 

பகுப்பு:1958 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:வாழும் மக்கள்
பகுப்பு:கன்னட எழுத்தாளர்கள்
பகுப்பு:கன்னடத் திரைப்பட இயக்குநர்கள்
சிங்கப்பூர் முன்னேற்றக் கட்சி

**சிங்கப்பூர் முன்னேற்றக் கட்சி** (*Progress Singapore Party* (சுருக்கமாக:**PSP**), சிங்கப்பூரில் செயல்படும் மூன்று அரசியல் கட்சிகளில் ஒன்றாகும். முற்போக்கு வாதம் பேசும் இக்கட்சி மையவாதம் மற்றும் மைய-இடது அரசியலை கொள்கையாகக் கொண்டுள்ளது. இக்கட்சி 28 மார்ச் 2019 அன்று *தான் செங் போக்* என்பவரால் நிறுவப்பட்டது. 2020 சிங்கப்பூர் நாடாளுமன்றத் தேர்தலில் இக்கட்சி 2 (நேரடித் தேர்தல் அல்லாத) இடங்களை பெற்றது.
## தேர்தல் செயல்திறன்
### நாடாளுமன்றம்

## இதனையும் காண்க
* மக்கள் செயல் கட்சி
* சிங்கப்பூர் பாட்டாளிக் கட்சி
* 2025 சிங்கப்பூர் பொதுத்தேர்தல்

## மேற்கோள்காள்

## வெளி இணைப்புகள்
* சிங்கப்பூர் முன்னேற்றக் கட்சியின் இணையதளம்
பகுப்பு:சிங்கப்பூர் அரசியல் கட்சிகள்
அஞ்ஞாதவாசம்

**அஞ்ஞாதவாசம்** அல்லது **தலைமறைவு வாழ்க்கை**  (சமசுகிருதம்:अज्ञातवास) என்பதற்கு *தலைமறைமாக வாழ்தல்* என்று பொருள். மகாபாரதத்தின் சபா பருவத்தின்  இறுதியில் கௌரவர்களுடன் ஆடிய சூதாட்டத்தில் பாண்டவர்கள் தோற்றதால், துரியோதனன் ஏற்படுத்திய ஒப்பந்தப்படி,   பாண்டவர்கள் 12 ஆண்டு கால  வன வாச வாழ்க்கை முடிந்த பிறகு, ஒராண்டு அஞ்ஞாதவாசம் எனும் தலைமறைவு வாழ்க்கை வாழ வேண்டும். தலைமறைவு வாழ்க்கையின் போது திரௌபதி உள்ளிட்ட பாண்டவர்களின் அடையாளம் வெளிப்பட்டால் மீண்டும் பாண்டவர்கள் 12 ஆண்டு வன வாசம் மற்று ஒராண்டு அஞ்ஞாதவாசம் மேற்கொள்ள வேண்டும்.

சூதாட்ட ஒப்பந்தப்படி, 12 ஆண்டு வனவாசம் முடித்த பாண்டவர்கள் ஓராண்டு தலைமறைவு வாழ்க்கைக்காக மத்சய நாட்டின் மன்னர் விராடனின் அரண்மனைப் பணியில் சேர்கிறர்கள். ஓராண்டு தலைமறைவு வாழ்க்கையின் போது திரௌபதி உள்ளிட்ட பாண்டவர்கள் குறித்தான செய்திகள்  விராட பருவத்தில் விரிவாகக் கூறப்பட்டுள்ளது.

அஞ்ஞாதவாத முடிவுறும் போது காலத்தில், விராட மன்னரின் மைத்துனனும், தளபதியுமான கீசகன் கொல்லப்பட்ட செய்தி அறிந்த துரியோதனன், கர்ணன், பீஷ்மர், துரோணர் மற்றும் அஸ்வத்தாமன் தலைமையில் படைகளுடன் மத்சய நாட்டின் எல்லைப்புறத்தில் மேய்ந்து கொண்டிருந்த கால்நடைகளைக் கைப்பற்றினார்கள். இதனை அறிந்த மன்னர் விராடனின் மகன் உத்தரன்,  பிருகன்னளை தேர் ஓட்ட, போர்களத்திற்கு செல்கிறான். துரியோதனாதிகளின் படைகளை கண்ட உத்தரன் போரிலிருந்து பின் வாங்கினான். பின் உத்தரன் தேர் ஓட்ட, பிருகன்னளை வேடம் நீக்கிய அருச்சுனன் காண்டீபம் ஏந்தி எதிரிகளை வென்று கால்நடைகளை மீட்டான்.  

ஒப்பந்தப்படி, ஓராண்டு தலைமறைவு வாழ்க்கைக்கு முன்னரே அருச்சுனன் வெளிப்பட்டதாக கூறிய துரியோதனன், மீண்டும் பாண்டவர்கள் 12 ஆண்டு வனவாசமும், ஓராண்டு தலைமறைவு வாழ்க்கையும் மேற்கொள்ள வேண்டும் என வலியுறுத்தினான் . இதனை ஏற்க மறுத்த பீஷ்மர் முதலான பெரியவர்கள், காலக் கணக்கீட்டின்படி, பாண்டவர்களின் அஞ்ஞாத வாசம் நேற்றுடன் முடிவுற்றது என்றதுடன், பாண்டவர்களின் நாட்டை திருப்பி வழங்க வேண்டும் என்றும் எடுத்துரைத்தனர்.

பீஷ்மர் முதலான் பெரியவர்களின் ஆலோசனைகளை ஏற்க மறுத்த துரியோதனனிடம், பாண்டவர்களுக்கு ஐந்து கிராமங்கள் அல்லது ஐந்து வீடுகள் தர வேண்டி கிருஷ்ணன் தூது சென்றான்.கிருஷ்ணனின் கோரிக்கை ஏற்க மறுத்ததால், பாண்டவர்கள் துரியோதனாதிகளை குருச்சேத்திரப் போரில் வென்று தங்களது நாட்டை மீட்டனர்.
## இதனையும் காண்க
* விராட பருவம்
* கீசக வதம்
* பிருகன்னளை
* சைரந்திரி
* கங்கன்
* வல்லபன்
* கிரந்திகன்
* தந்திரிபாலன்

## மேற்கோள்கள்

பகுப்பு:மகாபாரதம்